Komisjoni teatis päritolureeglite üleminekueeskirjade kohaldamise kohta, millega nähakse ette diagonaalne kumulatsioon Euroopa – Vahemere piirkonnas asuvate reegleid kohaldavate konventsiooniosaliste vahel

(2021/C 426/01)

Päritolu diagonaalse kumulatsiooni kohaldamiseks reegleid kohaldavate konventsiooniosaliste (1) vahel teatavad asjaomased osalised üksteisele Euroopa Komisjoni kaudu teiste reegleid kohaldavate konventsiooniosalistega jõus olevad päritolureeglid.

Diagonaalset kumulatsiooni saab kohaldada ainult juhul, kui lõpptootjaks ja lõppsihtkohaks olevad reegleid kohaldavad konventsiooniosalised on sõlminud ühesuguseid päritolureegleid sisaldavad vabakaubanduslepingud kõikide päritolustaatuse kujunemisega seotud osalistega – s.o kõikide reegleid kohaldavate konventsiooniosalistega, kelle territooriumilt pärinevad kasutatud materjalid. Materjale, mis on pärit sellise reegleid kohaldava konventsiooniosalise territooriumilt, kes ei ole sõlminud vabakaubanduslepingut lõpptootjaks ja/või lõppsihtkohaks oleva reegleid kohaldava konventsiooniosalisega, käsitatakse päritolustaatuseta materjalidena.

Reegleid kohaldavate konventsiooniosaliste poolt Euroopa Komisjonile esitatud teadete alusel on lisatud tabelites esitatud järgmine teave.

Tabel 1. Lihtsustatud ülevaade kumuleerimisvõimalustest 2021. aasta 1. septembri seisuga.

Tabel 2. Kuupäev, millest alates diagonaalset kumulatsiooni kohaldatakse.

Tabelis 1 tähistab „X“ seda, et kahe partneri vahel on sõlmitud päritolureegleid sisaldav vabakaubandusleping, mis võimaldab kumulatsiooni päritolureeglite üleminekueeskirjade alusel. Kui diagonaalne kumulatsioon hõlmab kolme partnerit (A, B ja C), peab „X“ olema märgitud kastidesse, mis on seotud partneritega A-B, B-C ja A-C (st „X“ peab olema märgitud kolmes kohas).

Tabelis 2 osutavad nimetatud kuupäevad kuupäevale, mil kohaldatakse diagonaalset kumulatsiooni vastavalt A liite artiklile 8 iga päritolureegleid käsitleva protokolli suhtes, mis on sõlmitud reegleid kohaldavate konventsiooniosaliste vahel. Sel juhul on kuupäeva ees märgitud „(T)“.

Allpool esitatud tabelites on loetletud reegleid kohaldavate konventsiooniosaliste koodid.

— Euroopa Liit EL — EFTA riigid: — Island IS — Šveits (sh Liechtenstein) (2) CH (+ LI) — Norra NO — Fääri saared FO — Barcelona protsessis osalejad: — Jordaania JO — Palestiina (3) PS — ELi stabiliseerimis- ja assotsieerimisprotsessis osalejad: — Albaania AL — Põhja-Makedoonia MK — Gruusia GE





Tabel 1.

Lihtsustatud ülevaade diagonaalse kumulatsiooni võimalustest päritolureeglite üleminekueeskirjade alusel Euroopa – Vahemere piirkonnas 2021. aasta 1. septembri seisuga.

EL CH (+LI) IS NO FO JO PS AL MK GE EL X X X X X X X X X CH (+LI) X IS X NO X FO X JO X PS X AL X MK X GE X





Tabel 2.

Kuupäev, millest alates kohaldatakse päritolureeglite üleminekueeskirju, millega nähakse ette diagonaalne kumulatsioon Euroopa–Vahemere piirkonnas

EL CH (+LI) IS NO FO JO PS AL MK GE EL (T) 01.09.2021 (T) 01.09.2021 (T) 01.09.2021 (T) 01.09.2021 (T) 01.09.2021 (T) 01.09.2021 (T) 01.09.2021 (T) 09.09.2021 (T) 01.09.2021 CH (+LI) (T) 01.09.2021 IS (T) 01.09.2021 NO (T) 01.09.2021 FO (T) 01.09.2021 JO (T) 01.09.2021 PS (T) 01.09.2021 AL (T) 01.09.2021 MK (T) 09.09.2021 GE (T) 01.09.2021

(1) „Reegleid kohaldav konventsiooniosaline“ – Euroopa – Vahemere piirkonna sooduspäritolureeglite piirkondliku konventsiooni osaline, kes lisab päritolureeglite üleminekueeskirjad mõne teise konventsiooniosalisega sõlmitud kahepoolsesse sooduskaubanduslepingusse.

(2) Šveitsi ja Liechtensteini Vürstiriigi vahel kehtib tolliliit.

(3) Sellist nimekasutust ei tõlgendata Palestiina riigi tunnustamisena ning see ei mõjuta selles küsimuses võetud liikmesriikide individuaalseid seisukohti.